Bandeira de Ucraína

A bandeira de Ucraína (en ) aparece descrita no artigo 20 da Constitución e está composta por dúas franxas horizontais de igual tamaño de cor azul e amarelo. Foi adoptada o 28 de xaneiro de 1992. A insignia azul e amarela foi empregada por primeira vez durante a Revolución de 1848 e tivo carácter oficial durante un curto período, dende o 12 de novembro de 1918. As súas proporcións son de 2:3.

 Deseño 
A Lei de Ucraína afirma que as cores da bandeira ucrína son "azul e amarelo", non especificando que tonalidade concreta é de cada cor. As comunidades heráldicas tentan encher o baleiro e especificar unhas cores "verdedeiras". De acordo co sitio web afeccionado vexilla-mundi.com as cores serían:
 Esquema Azul escuro Amarelo Pantone 286 C 108 C RGB 0-0-205 249-221-22

 Historia 
Varias foron as bandeiras usadas por Ucraína en diferentes períodos ao longo da historia. A primeira referencia ás cores utilizadas na bandeira nacional data da época dos Hetman e foi atopada na crónica de Lviv do século XVII. Crese que o escudo de armas da cidade de Lviv, celeste e amarelo, foi legado á cidade polo príncipe Lev. As mesmas cores aparecen no escudo de armas dos rutenos (grupo de ucraínos que vivían na zona leste de Checoslovaquia e nos Cárpatos) que, nos séculos XIV e XV, formaban parte de Polonia. Nas descricións que se facían nos tempos dos Hetman das bandeiras militares (despois do Consello de Periaslav de 1654) xa se mencionaba o azul ceo como a cor da bandeira. A mesma levaba diferentes emblemas e lemas. Ademais do azul ceo e do amarelo, outro das cores emüpleados polo Estado cosaco era o vermello.

A orixe heráldica das cores da bandeira nacional perdéronse. Así, a cor azul pasou a representar o ceo, mentres que o amarelo fixo o mesmo cos campos de trigo. O 22 de marzo de 1918, o Consello Central de Ucraína adoptou simultaneamente a bandeira azul e amarela e o tridente como símbolos nacionais. O mesmo fixo o goberno da República Nacional de Ucraína Occidental o 12 de novembro de 1918. O Consello Nacional de Ucraína, por medio da resolución do día 27 de xuño de 1949, anuncia que a bandeira nacional está composta por dúas franxas horizontais, azul e amarelo, respectivamente.

 Bandeiras históricas 

 Outras bandeiras 

 Véxase tamén 
 Ligazóns externas 


Categoría:Símbolos de Ucraína
Categoría:Bandeiras de estados soberanos
Categoría:Bandeiras de Ucraína
Categoría:Bandeiras nacionais
Categoría:Bandeiras introducidas en 1918
Categoría:Bandeiras introducidas en 1991
Categoría:Bandeiras introducidas en 1992